Coelophysis

Coelophysis var en av de første rovdinosaurene som levde i triasperioden. Vi vet at Coelophysis ferdet i flokker fordi en mengde skjeletter av denne dinosaurtypen ble funnet samlet i New Mexico i USA. En hel flokk må ha omkommet samtidig. Kanskje ble alle skylt bort av en plutselig flom, eller kanskje de samlet seg rundt et vannhull i en oase i ørkenen helt til det tørket helt inn, og de døde av tørst. Den andre forklaringen virker mest sannsynlig, ettersom det var rester etter små Coelophysis-unger i mageregionen på noen av skjelettene.

Coelophysis kunne bli 2,7 meter lang og var ca. 55 cm opp til hoftene. Kjennetegn for Coelophysis er den lette kroppen med de lange, smale kjevene.


 Eksterne lenker 


Kategori:Dinosaurer
Kategori:Krypdyr formelt beskrevet i 1889
Kategori:Dyr formelt beskrevet av Edward Drinker Cope
Kategori:Fossiler formelt beskrevet i 1889
Kategori:Sør-Afrikas fossiler
Kategori:Zimbabwes fossiler